Source: https://www.nitrianskepravno.sk/vzn-c-8-2011-o-zakaze-alkoholickych-napojov-na-verejnych-priestranstvach-2011-8-vzn/mid/326398/.html
Timestamp: 2019-09-19 00:44:37+00:00
Document Index: 4534733

Matched Legal Cases: ['§ 6', '§ 11', '§ 3', '§ 4', '§ 2', '§ 2', '§ 3', '§ 3', '§ 13']

o zákaze predaja a požívania alkoholických nápojov na verejne prístupných miestach a verejných priestranstvách
v obci Nitr. Pravno
Obecné zastupiteľstvo v Nitr. Pravne na základe samosprávnej pôsobnosti v zmysle § 6 a § 11 ods. 4 písm. g), v súlade s § 3 ods. 3 písm. c) a v nadväznosti na § 4 ods. 3 písm. g), h) a n) zákona č. 369/1990 Zb. o obecnom zriadení v znení neskorších zmien a doplnkov a v zmysle § 2 ods. 2 zákona č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších zmien a doplnkov sa uznieslo na vydaní tohto všeobecne záväzného nariadenia :
1. Predmetom úpravy podľa tohto VZN je ustanovenie zákazu predaja a požívania alkoholických nápojov na verejných priestranstvách a verejne prístupných miestach obce v časovom a územnom rozsahu určenom týmto VZN.
2. V zmysle § 2 ods. 2 zákona č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších zmien a doplnkov obec môže vo svojom územnom obvode alebo svojich územných obvodoch alebo v určitých častiach svojho územného obvodu obmedziť alebo zakázať v určitých hodinách alebo dňoch predaj, podávanie alebo požívanie alkoholických nápojov v zariadeniach spoločného stravovania, v predajniach potravín alebo na iných verejne prístupných miestach.
Pre účely tohto VZN sa rozumie:
a/ alkoholickými nápojmi sú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu,
b/ verejným priestranstvom sú všetky miesta, priestory a plochy na území obce, ktoré slúžia verejnému užívaniu. Sú to najmä komunikácie, cesty, námestia, chodníky, parkoviská, odstavné plochy, verejné plochy zelene, parky, lesy, záhrady, územia, ktoré slúžia verejnému užívaniu a pod.,
c/ užívaním verejného priestranstva je využívanie priestorov verejných priestranstiev obyvateľmi obce ako aj inými osobami obvyklým spôsobom,
d/ miestom verejnosti prístupným je miesto vo vlastníctve obce alebo vo vlastníctve inej právnickej alebo fyzickej osoby prístupné pre verejné užívanie tretím osobám,
e/ zdravými podmienkami sú podmienky, ktoré nepôsobia nepriaznivo na zdravie ľudí, ale ho chránia a kladne ovplyvňujú a slúžia k navodeniu zdravého spôsobu života obyvateľov obce a k trvalému udržaniu pokojného stavu medzi obyvateľmi obce. stavu medzi obyvateľmi obce.
Zakazuje sa požívať alkoholické nápoje na verejných priestranstvách a miestach verejne prístupných v nasledovnom územnom určení:
V časti obce Nitrianske Pravno:
a/ námestie SNP
b/ areál školy
c/ areál ihriska mimo oficiálnych podujatí
d/ cintorín, okolie Domu smútku
e/ autobusové zastávky
Zákaz požívania alkoholických nápojov podľa tohto § sa nevzťahuje:
a/ na obcou povolený záber verejného priestranstva formou prevádzok (letné terasy a obdobné zariadenia), ktoré poskytujú občerstvenie, reštauračné lebo pohostinské služby,
b/ na trhové akcie a jarmoky organizované obcou,
c/ na akcie a podujatia s vopred udeleným súhlasom obce,
Právnické osoby a fyzické osoby oprávnené na podnikanie, s ktorých prevádzkovou činnosťou súvisí predaj a požívanie alkoholických nápojov okrem vyhradených priestorov prenajatých za účelom zriadenia letných terás, a ktoré sú umiestnené na území vymedzenom podľa § 3 a 4 tohto VZN, sú povinné upozorniť verejnosť na zákazy a obmedzenia podľa tohto VZN.
Starosta obce môže na požiadanie udeliť výnimku na jednorazové povolenie predaja alebo požívania alkoholických nápojov na miestach určených v § 3 a 4, najmä ak:
a/ ide o organizované predajné, propagačné alebo obdobné spoločenské podujatia v obci,
b/ ide o organizované kultúrne podujatia obcou alebo s vedomím obce,
c/ hlavný kontrolór obce,
d/ obecný úrad – poverení zamestnanci,
Porušenie ustanovení tohto VZN fyzickou osobou je priestupkom podľa zákona č. 372/1990 Zb. o priestupkoch v znení neskorších zmien a doplnkov.
Za porušenie tohto VZN možno v zmysle zákona č. 372/1990 Zb. o priestupkoch v znení neskorších zmien a doplnkov uložiť v blokovom konaní pokutu do výšky 33,-eur.
Právnickej osobe alebo fyzickej osobe oprávnenej na podnikanie, ktorá poruší toto VZN môže starosta obce v súlade s § 13 ods. 9 písm. a) a b) zákona č. 369/1990 Zb. o obecnom zriadení v znení neskorších zmien a doplnkov uložiť pokutu do výšky 6.638,-eur.
Na tomto všeobecne záväznom nariadení obce sa uznieslo Obecné zastupiteľstvo v Nitrianskom Pravne svojim uznesením č. 11/2011 zo dňa 15. 12. 2011.
Obecné zastupiteľstvo obce Nitrianske Pravno sa uznieslo na tomto všeobecne záväznom nariadení o zákaze predaja a požívania alkoholických nápojov na verejne prístupných miestach a verejných priestranstvách v obci Nitr. Pravno na rok 2012 15. 12. 2011 3/5-ou väčšinou hlasov prítomných poslancov.
Všeobecne záväzné nariadenie nadobúda účinnosť dňom 1.1.2012.
V Nitr. Pravne dňa 15. 12. 2011
Návrh tohto VZN bol zverejnený na úradnej tabuli Obce Nitr. Pravno na internetovej stránke Obce Nitr. Pravno www.nitrianskepravno.sk od 1. 12. 2011.